ન્યુ જર્સીઃ ન્યુ જર્સીના એડિસનમાં ત્રીજી ઓગસ્ટથી સૌપ્રથમ વાડીલાલ ઇન્ટરનેશનલ ગુજરાતી ફિલ્મ ફેસ્ટિવલ 2018નું સફળ લોન્ચિંગ કરવામાં આવ્યું હતું. આ ફિલ્મ ફેસ્ટિવલ મોટા પાયે ગુજરાતી સંસ્કૃતિ અને સિનેમાના પ્રમોશનનો હેતુ ધરાવે છે. આ ફિલ્મ ફેસ્ટિવલ ગુજરાતી સિનેમાના સમુદાય સમક્ષ છુપાયેલી અપ્રતિમ ટેલેન્ટ બહાર લાવવાનું પ્લેટફોર્મ છે. એવોર્ડ્સની હારમાળા દરમિયાન આ ફેસ્ટિવલમાં ફિલ્મનિર્માતાઓને પ્રોફેશનલ નેટવર્ક ઊભું કરવાની તક મળી હતી અને ઇન્ટરનેશનલ સિનેમેટિક ટ્રેન્ડના તેઓના જ્ઞાનને વિકસાવવામાં મદદરૂપ થયો હતો.